Sikihora (province)
Sikihora (filipīniešu: Lalawigan ng Siquijor, angļu: Province of Siquijor, sebuāņu: Lalawigan sa Siquijor) ir viena no Filipīnu provincēm valsts vidusdaļā, Centrālo Visaju reģionā. Aizņem Sikihoras salu Boholas jūrā. Administratīvi dalās 6 municipalitātēs un sīkāk 134 barangajās. Provinces centrs un lielākā apdzīvotā vieta ir Sikihora. Apdzīvo galvenokārt sebuāņi.